Verdagte vas vir moord op JHB-dosentProf Carl Mischke. Foto: uj.ac.za ŉ 29-jarige verdagte is Donderdagmiddag in Kempton Park in hegtenis geneem in verband met die moord op dr. Carl Mischke, ŉ professor aan die Universiteit van Johannesburg. Lt.kol. Lungelo Dlamini, ŉ polisiewoordvoerder, het Donderdag gesê verskeie van Mischke se gesteelde klere is in die verdagte se besit gevind. Die man word by die Norwood-polisiestasie aangehou en behoort binnekort in die Johannesburgse landdroshof te verskyn op aanklagte van moord en diefstal. “Die polisie is nog op soek na ŉ tweede verdagte wat moontlik ŉ medepligtige tot die moord kon wees,” het Dlamini gesê. Maroela Media het vroeër vandag berig Mischke is Maandag by sy huis in Norwood met ŉ skerp voorwerp doodgesteek. Lees meer hier.